Барање бр.14-122/5

1. Прашање: Дали во рамки на Министерство за труд и социјална политика во текот на 2021 година биле организирани обуки за родово одговорно/родово сензитивно работење? Доколку се организирани, доставете ни информации за тоа кој ги организирал овие обуки, дневен ред материјалите за обуките, како и информацијата дали на обуките присуствувале некои од вработените во министерството – членови на секторската работна група за интеграција на Ромите? Дали при креирањето на политики во текот на 2021 година од страна на Министерството за труд и социјална политика биле изработени и/или користени родови анализи? Ако одговорот е на ова прашање е потврден, доставете ни како одговор на барање?

Одговор:

Бараните информации во однос на обуките за родово одговорно/родово сензитивно работење Министерството за труд и социјална политика ги организираше во рамките на проектот „Унапредување на институционализацијата на РОБ преку системската интеграција на родовата перспектива во стратешкото планирање и програмирање на владините институции во Северна Македонија“ поддржан од UN Women.

На обуките присуствува административни службеници на стручно или раководно ниво во секторите и лица кои се инволвирани во процесот на стратешко планирање и креирање на политиките/програмите во институциите, како и координаторот за еднакви можности.

Во 2021 година МТСП во рамките на горе наведениот проект за вработените во министерството организираше две обуки.

Во годишните извештаи за напредокот и постигнатиот напредок за воспоставување на еднакви можности на жените и мажите во Република Северна Македонија кои се објавени на нашата веб страна наведена е информацијата за обуки за 2019 и 2020 година.

Во тек е подготовка на Годишниот извештај за напредокот и постигнатиот напредок за воспоставување на еднакви можности на жените и мажите во Република Северна Македонија каде што ќе се ги содржи податоците за одржаните обуки.

Во прилог Ви ги доставуваме линковите за бараните информации:

1. <https://www.mtsp.gov.mk/dokumenti.nspx>
2. <https://www.mtsp.gov.mk/rodova-ramnopravnost.nspx>

2.Прашање: Кои мерки за родова еднаквост и зајакнување на жените кои не се дел во програмите и потпрограмите на министерството се донесени во 2019, 2020 и 2021 година?

Одговор:

Министерството за труд и социјална политика Ве известува дека бараните информации во однос на мерките за родова еднаквост и зајакнување на жените кои не се дел во програмите и потпрограмите на Министерството за труд и социјална политика кои се донесени во 2019, 2020 и 2021 година се содржани во Стратешкиот план на МТСП, Годишните планови за работа, како и Годишните извештаи за напредокот и постигнатиот напредок за воспоставување на еднакви можности на жените и мажите во Република Македонија.

Истите документи на транспарентен начин се објавени на веб страната на Министерството за труд и социјална политика.

Во прилог Ви ги доставуваме линковите за бараните информации:

1. <https://www.mtsp.gov.mk/dokumenti.nspx>
2. <https://www.mtsp.gov.mk/rodova-ramnopravnost.nspx>